આ વાવાઝોડાના કારણે અમેરિકાના પૂર્વી કાંઠાના વિસ્તારોમાં રહેતા લગભગ 10 લાખ લોકોને સુરક્ષિત જગ્યાએ ખસેડવામાં આવી રહ્યા છે. દક્ષિણી કેરોલિના, ઉત્તરી કેરોલિના અને વર્જીનિયાના કેટલાક ભાગોમાં લોકોને ઘર છોડીને સુરક્ષિત જગ્યાઓએ ચાલ્યા જવાના આદેશ આપવામાં આવ્યા છે. અન્ય પ્રભાવિત ક્ષેત્રોના રહેવાસીઓ જરૂરી વસ્તુઓ જમા કરવા માટે દુકાનોમાં આવી રહ્યા છે. દક્ષિણી કેરોલિનામાં એક હાર્ડવેર સ્ટોર ચલાવતા જ્હોન જૉનસને સમાચાર એજન્સી એએફપીને જણાવ્યુ કે દુકાનો પર બેટરી, ફ્લેશલાઈટ અને પ્લાસ્ટિકના તિરપાલ ખરીદનારા લોકોની ભીડ જમા છે. અમુક પેટ્રોલ પંપ ખાલી થઈ ગયા છે.